**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 29.10.2022, ora 08.00 – 30.10.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 30.10.2022, ora 07.00**

**RÂURI**

Debitele au fost în general staționare, exceptând Crișul Negru și cursurile mijlocii și inferioare ale Someșului și Mureșului, unde au fost în scădere.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Someșul Mic, cursul Mureșului, unii afluenți din bazinele superioare ale Argeşului şi Ialomiței, pe cursurile superioare ale Izei, Turului, Arieșului, Trotușului, pe cursul superior şi mijlociu al Bistriţei și mai mici (sub 30% din mediile multianuale lunare) pe râurile din bazinele hidrografice: Cerna, Tazlău, Rm. Sărat, Bârlad şi Jijia.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general staționare, exceptând cursurile inferioare ale Someșului și Mureșului, unde vor fi în scădere.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în ţară (secţiunea Baziaş) în intervalul 29 – 30.10.2022 a fost staționar având valoarea de 2400 m3/s, sub media multianuală a lunii octombrie (3850 m3/s).

În aval de Porţile de Fier debitele au fost în creștere pe sectorul Gruia – Calafat, staționare la Bechet și în scădere pe sectorul Corabia - Tulcea.

Debitul la intrarea în țară (secțiunea Baziaș) va fi în creştere (2500 m3/s).

În aval de Porțile de Fier debitele vor fi în creştere pe sectorul Gruia – Tr. Măgurele şi în scădere pe sectorul Zimnicea – Tulcea.

**2.** **Situația meteorologică în intervalul 29.10.2022, ora 09.00 – 30.10.2022, ora 06.00**

**ÎN ŢARĂ**

Vremea a fost în general frumoasă și s-a menținut mai caldă decât în mod normal la această dată, chiar mult mai caldă în regiunile sudice și estice, unde abaterea față de mediile climatologice a fost de până la 10...12 grade. Excepție au făcut, extremitatea de vest a țării și depresiunile din estul Transilvaniei, unde valorile termice diurne au fost ușor mai scăzute decât mediile climatologice în condițile în care norii joși, stratiformi sau ceața au persistat și izolat a burnițat. În restul țării cerul a fost mai mult senin ziua și variabil noaptea, iar ceața s-a semnnalat cu totul izolat la începutul intervalului. Vântul a suflat slab și moderat, cu unele intensificări pe crestele montane înalte. Temperaturi maxime s-au situat între 7 grade la Miercurea Ciuc și 25 de grade la Băile Herculane. La ora 6 se înregistrau valori termice cuprinse între 3 grade la Joseni, Întorsura Buzăului, Brașov și Petroșani și 17 grade la Pătârlagele.

***Observaţii*** *-* de ieri de la ora 06, au fost în vigoare 15 atenționări cod galben pentru fenomene meteo periculoase imediate: 6 emise de către SRPV Timișoara, 5 emise de către SRPV Sibiu și câte 1 emisă de către SRPV Cluj, SRPV Craiova, CNPM-București pentru Muntenia și SRPV Constanța.

**LA BUCUREŞTI**

Vremea s-a menținut frumoasă și mult mai caldă decât în mod normal pentru această dată. Cerul a fost mai mult senin, iar vântul a suflat în general slab. Temperatura maximă a fost de 23 de grade la toate stațiile meteorologice, iar la ora 6 se înregistrau 7 grade în Băneasa, 9 grade la Filaret și 10 grade la Afumați.

**3. Prognoza meteorologică în intervalul 30.10.2022, ora 09.00–31.10.2022, ora 09.00**

**ÎN ŢARĂ**

Vremea va fi mult mai caldă decât în mod normal la această dată, abaterile cele mai mari față de normele climatologice urmând a se înregistra în regiunile sudice. În interiorul arcului carpatic temporar vor fi nori joși sau ceață și izolat burniță. În restul teritoriului cerul va fi variabil, cu înnorări temporare în est, sud-est și la munte, unde pe alocuri va ploua slab, iar dimineața și noaptea, pe suprafețe mici vor fi și condiții de ceață. Vântul va sufla slab și moderat, cu unele intensificări în zona montană înaltă a Carpaților Meridionali și Orientali. Temperaturile maxime se vor încadra între 14 grade în Maramureș și Transilvania și 25 de grade în Oltenia, iar cele minime între 6 și 13 grade.

**LA BUCUREŞTI**

Vremea va fi frumoasă și mult mai caldă decât în mod normal la această dată. Cerul va fi variabil, mai mult senin în prima parte a zilei. Vântul va sufla slab până la moderat. Temperatura maximă se va situa în jurul valorii de 23 de grade, iar cea minimă va fi de 7...10 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

***Administratia Bazinala de Apă Dobrogea-Litoral***

Din cauza scaderii semnificative a nivelului, respectiv a debitului fluviului Dunarea pe sectoarele: 5.2 Br Macin, 3 Galati / Grindu - Isaccea, 2 Isaccea - Ceatal Izmail, 1 Ceatal Izmail (subsectoarele 1.1 Brat Chilia, 1.2 Brat Sulina), precum si tendinta de scadere pentru urmatoarea perioada, SGA Tulcea a transmis incepand cu data de 25.10.2022 notificari la folosintele care se alimenteaza cu apa din fl. Dunare pe sectoarele mentionate, pentru a aplica prevederile Planului de restrictii si folosire a apei in perioadele deficitare pentru B.H. Dunare 2021-2025, faza de atentionare / avertizare:

* Sarme si Cabluri SA, CN ACN SA Agigea, RAJA SA Constanta, S.A.A.C. Daeni, S.C. Piscicola Macin (Am. Turcoaia), Comuna Smardan, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, Primaria Pardina, Comuna Chilia Veche (fost SC Aquaprest Chilia Veche SRL), SC Gip Est (Am. Chilia 1,f.4), SC Eldorado SRL Galati - Am.Chilia I, SC Selpop Fish (Am. Popina 19,20), SC Piscicola Sofia & Gabriel EU - A.P. Popina, EC 15, SC Gelmin (Am. Popina 1-14), S.C. Alum SA Tulcea, S.C. Aquaserv SA Tulcea, SC Aquaserv SA - P.L. Partizani, SC Euro Delta Danube - A.P. Maliuc, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA Crisan - P.L. Mila 23, SC Obretin (Am Obretin1), SC Aquaserv SA - P.L. Crisan, SC Fish Tour Delta SRL - A.P. Obretin II, SC Mariocons Hunting (A.P. Ceamurlia 1), SC Kiara Laci (A.P. Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I, S.C. Aquaserv SA Tulcea-P.L.Sulina.

***Administratia Bazinala de Apă* Ialomiţa-Buzău**

* in data de 25.10.2022 s-a trecut la aplicarea Planului de restrictii si folosire a apelor in perioadele deficitare pentru BH Dunare - faza de atentionare/avertizare, pentru sectororul 6.1 Chiciu – Vadu Oii si sectorul 6 Chiciu – Vadu Oii (amonte Chiciu);
* in data de 26.10.2022 s-a trecut la aplicarea Planului de restrictii si folosire a apelor in perioadele deficitare pentru BH Dunare - faza de atentionare/avertizare pentru sectorul 4 Braila – Galati (pe acest sector in perioada de iarna nu exista captari de apa, insa ANIF Braila a solicitat extinderea perioadei contractuale pentru luna noiembrie)

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare